	


	


На основу Закона о стечају („Сл. гласник РС“ бр. 104/2009, ...) и Националног стандарда о начину и поступку уновчења имовине стечајног дужника - Националног стандарда број 5 („Сл. гласник РС“ бр. 13/2010), стечајни управник стечајног дужника,
„NICOLA ’S“ доо Београд - у стечају 
ОБЈАВЉУЈЕ 
ЈАВНИ ПОЗИВ ЗА ДОСТАВЉАЊЕ ПОНУДА
за пружање услуга ажурирања процене ликвидационе вредности преостале покретне имовине стечајног дужника и процене вредности правног лица  
Имовину стечајног дужника чини:
- потраживања стечајног дужника;
- покретна имовина која  се састоји од репроматеријала за конфекцијску производњу, залиха готове конфекцијске  робе и производа, све неоцарињено и под царинским надзором;
      
Сврха процене јесте утврђивање ажуриране вредности имовине која чини предмет процене у циљу остваривања највеће могуће вредности имовине стечајног дужника и највећег могућег степена намирења поверилаца у поступку који се води над стечајним дужником „NICOLA ’S“  доо Београд - у стечају. 
Метод процене: Проценитељ ће процену извршити у складу са одредбама Закона о стечају, Националним стандардом број 5 о начину и поступку уновчења имовине, Међународним рачуноводственим стандардима и Међународним стандардима финансијског извештавања и осталим релевантним прописима. Понуђачи су дужни да опишу методе које намеравају да користе у својој процени.

Проценитељ ће:
    
-       Извршити  ажурну процену вредности стечајног дужника као правног лица методом ликвидационе вредности капитала или другом методом која је у складу са Међународним стандардима финансијског извештавања, а којом се обезбеђује највећа вредност за повериоце све са стањем на дан 31.10.2022.године, 
-       Извршити  ажурну процене ликвидационе вредности преостале имовине, све са пресеком стања на дан 31.10.2022. године;
-    Извршити процену целисходности продаје стечајног дужника као правног лица,  у односу на продају преостале имовине  стечајног дужника у деловима;
 
Рок за извршење посла: - 20 дана највише,   а због хитности посла ће  бити један од параметара за одабир најповољнијег понуђача.
 
Извештај о процени: - извештај о процени мора бити сачињен у три примерка, све у складу са меродавним прописима. 

На избор понуђача, осим финансијске понуде, узима се у обзир и рок извршења посла  и други елементи понуде који су од значаја за вршење процене. 

Одабир најбољег понуђача ће извршити стечајни управник у роковима прописаним Националним стандардом о начину и поступку уновчења имовине стечајног дужника уз  сагласности стечајног судије на нацрт уговора. 
  
Потребно је да понуда садржи доказ да је понуђач регистрован за обављање одговарајуће делатности код надлежног органа, да поседује одговарајућу лиценцу, цену исказану у динарима  без обрачунатог ПДВ-а, рок израде процене вредности, као и референце за извршене процене вредности за последње три године.

Заинтересовани понуђачи, односно њихови овлашћени представници, могу добити детаљне информације за израду понуде, путем електронске адресе:  nevenka.ciric@gmil.com
 
Понуде за вршење услуга процене морају се предати непосредно стечајном управнику најкасније до 14.11.2022. године до 12:00 часова на адресу за пријем поште: Милана Ракића бр.2, први спрат, стан бр.3. 

Исплата уговорене цене за обављену услугу, извршиће се по добијању сагласности стечајног судије у складу са динамиком прилива средстава у стечајну масу, а најкасније након продаје стечајног дужника као правног лица или продаје имовине стечајног дужника.

 
Стечајни управник Невенка Ћирић :011 32 32 633, e-mail: nevenka.ciric@gmil.com 
 




 

